"Setswana Puo ya Gae (HL)/P2 6 DBE/Ngwanaitseele 2016 NSC KAROLO YA A: POKO MABOKO A SETSWANA – MK Mothoagae Dipotso di tlaa bodiwa go tswa mo mabokong mangwe a le MANE a a tlhaotsweng le go tswa go le le LENGWE le le sa tlhaolwang. Batlhatlhojwa ba tshwanetse go araba dipotso DINGWE le DINGWE di le PEDI go tswa mo mabokong a a tlhaotsweng le le le sa tlhaolwang. Dipotso tsa maboko a a tlhaotsweng di tlaa tlhagelela pele, mme go latele tsa leboko le le sa tlhaolwang. ELA TLHOKO: Araba potso e le NNGWE ya leboko le le sa tlhaolwang. POKO E E TLHAOTSWENG Araba dipotso di le PEDI go tswa mo go di le nne tse di boditsweng. POTSO 1: POTSO YA TLHAMO Buisa leboko le le latelang, mme morago o kwale tlhamo e mo go yona o tlhagisang ka moo mmoki a senolang botlhoko jwa go godisa ngwana, mme e re morago a go tlhanogele. Boleele jwa tlhamo e nne mafoko a a ka nnang 250-300. NGWANAKA, O TSETSWE – GK Setou 1 Ke go tlisitse mo lefatsheng 2 Ke le tshokolong le tshotlegong, 3 Ke go adimela ka ke se mengatong, 4 Go fitlha o tsena kgagabong, 5 Ka e tshwara bogaleng, ka re ngwana o ntswa mpeng. 6 Ke ne ke le kobo di magetleng, 7 Ka go isa thutong ya sešwa tlhabologong, 8 Ka go kotlopisetsa ka go kgobokanyetsa letsogong, 9 Ka bo ka ineela go ratharatha lenaong 10 Go na le gore o boe sekolong. 11 O ne o nkitse ke le monyo o nyang marigeng. 12 Ke ne ka go itshokela ngwanaka, 13 Ka mephato ka nna ka go tlhatlosa, 14 Ka tshepo ya gore nna kgakakgolo ga ke na mebala, 15 Mebala ke tshepile e le mo go wena, 16 Gona jaanong o khwekhwentha seeng, 17 O lebala fa ke go tsetse ka Setswana. 18 Tsona diatlanyana tse di tsofetseng tse, 19 Ona matsogonyana a a tsutsubaneng a 20 A go godisitse; a go dirile ke-a-thaisa. 21 O lebetse fa rraago a ikhuditse malobeng, 22 A bolaiwa ke serame se mo tsene marapong, 23 Serame ka ntlha ya go bapalela tsetse. Kwalololo e ileditswe Phetla"